Hestija
Hestija (grč. Ἑστία, Hestía) je djevičanska božica srca, ognjišta, ispravnog uređenja domaćinstva, porodice i doma. Ona je Kronova i Rejina kći i jedan od Dvanaest olimpijaca. Hestijin je pandan u rimskoj mitologiji Vesta, zaštitnica grada Rima. Hestija je obično prikazivana kao skromna žena zaogrnuta veom. Katkad drži procvjetalu granu, a atribut joj je i kotao. Kad su Grci osvojili Egipat, tamo su prenijeli svoju kulturu te je tako napravljena egipatska tapiserija sa prikazom Hestije. Uprkos svojoj ograničenoj mitologiji, Hestija je ostala veoma važna boginja u drevnom grčkom društvu. Grčki običaj je nalagao da kao boginja žrtvene vatre, Hestija primi prvu žrtvu pri svakoj žrtvi u domaćinstvu. U javnom vlasništvu, ognjište pritaneuma je funkcionisalo kao njeno službeno utočište. Kad god bi se osnovala nova kolonija, plamen sa Hestijinog javnog ognjišta u matičnom gradu bi se prenosio u novo naselje. Boginja Vesta je njen rimski ekvivalent.